|  |  |  |
| --- | --- | --- |
|  SIA “Rīgas veselības centrs” līguma | Nr. | \_\_\_\_\_\_\_\_\_\_ |
| SIA “ELPIS” līguma | Nr. | \_\_\_\_\_\_\_\_\_\_ |

LĪGUMS

*par medikamentu piegādi*

|  |  |
| --- | --- |
| Rīgā | 2019. gada \_\_\_\_. janvārī |

**SIA “Rīgas veselības centrs”**,reģ. Nr. 50103807561 (turpmāk – Pasūtītājs), kuru uz statūtu pamata pārstāv tās valdes priekšsēdētāja Skaidrīte Vasaraudze un valdes locekle Elga Zorgevica - Prāma, no vienas puses, un

**SIA “ELPIS”**,reģ. Nr. 40103114438 (turpmāk – Piegādātājs), kuru uz statūtu pamata pārstāv tās valdes loceklis Jānis Leitāns, no otras puses (abi kopā turpmāk – Puses),

apzinādamies savas darbības juridisko nozīmi un sekas, saskaņā ar Latvijas Republikas normatīvajiem aktiem, saskaņā ar Publisko iepirkumu likumu un pamatojieties uz iepirkuma procedūras “Medikamentu piegāde” (ID Nr. RVC 2018/13) rezultātiem, kurā Piegādātājs atzīts par uzvarētāju, noslēdz šādu līgumu (turpmāk – Līgums):

1. **LĪGUMA PRIEKŠMETS**
2. Pasūtītājs pasūta un apmaksā, bet Piegādātājs piegādā medikamentus(turpmāk – Prece) saskaņā ar Līguma pielikumu, kas tiek pievienots šim Līgumam un ir neatņemama tā sastāvdaļa.
3. **LĪGUMA KOPĒJĀ SUMMA UN NORĒĶINU KĀRTĪBA**
4. Līguma kopējo summu veido visu preču partiju sasummētā vērtība saskaņā ar Līguma pielikumu. Līguma kopējā summa ir **897.33** EUR (astoņi simti deviņdesmit septiņi eiro, 33 centi) bez pievienotās vērtības nodokļa (turpmāk – PVN).
5. Preces cenas tiek norādītas Līguma pielikumā. Preces cenā ir iekļauti visi izdevumi, kas rodas Piegādātājam saistībā ar Preces piegādi Pasūtītājam.
6. Līguma pielikumā norādītās preču cenas Līguma darbības laikā nevar mainīt.
7. PVN tiek aprēķināts atbilstoši spēkā esošajai nodokļa likmei. Nodokļu jomu regulējošo normatīvo aktu izmaiņu gadījumā PVN likme tiek piemērota saskaņā ar Preču piegādes brīdī spēkā esošajiem normatīvajiem aktiem, neveicot atsevišķus grozījumus Līgumā.
8. Pasūtītājs samaksu par Preci veic, pārskaitot preču pavadzīmē norādīto summu uz Piegādātāja norādīto bankas norēķinu kontu 30 (trīsdesmit) dienu laikā no Preces saņemšanas un preču pavadzīmes parakstīšanas dienas.
9. Par samaksas dienu tiek uzskatīta diena, kad Pasūtītājs veicis pārskaitījumu Piegādātāja norādītajā bankas norēķinu kontā.
10. Līguma pielikumā norādītie preces daudzumi nepieciešamības gadījumā var tikt mainīti atbilstoši faktiskajai Pasūtītāja nepieciešamībai. Pasūtītājs Līguma darbības laikā negarantē pilnu pasūtījuma izpildi jeb Līguma kopējās summas izlietošanu
11. **PRECES PIEGĀDES KĀRTĪBA**
12. Pasūtītājs veic Preces pasūtījumu atbilstoši faktiskajai nepieciešamībai telefoniski pa tālr. 67517693;67517687 vai nosūtot pasūtījumu elektroniski uz Piegādātāja e-pastu: med@elpis.lv.
13. Piegādātājs apņemas piegādāt Līguma pielikumā minēto preci Pasūtītājam 3 (trīs) darba dienu laikā pēc Pasūtītāja pasūtījuma saņemšanas.
14. Piegādātājs šai Līgumā minēto preci nogādā Pasūtītājam ar savu transportu un uzņemas visus ar piegādi saistītos izdevumus.
15. Preču nodošana un pieņemšana notiek Pušu saskaņotā Preču piegādes vietā, piedaloties abu Pušu pārstāvjiem. Preču nodošana un pieņemšana tiek noformēta ar abpusēji parakstītu pavadzīmi, kas pēc tās abpusējas parakstīšanas kļūst par šī Līguma neatņemamu sastāvdaļu.
16. Piegādātājs pavadzīmē norāda Pasūtītāja Līguma numuru, Līguma noslēgšanas datumu un informāciju par piegādāto Preci.
17. Pasūtītāja par līguma izpildi atbildīgā persona (ar tiesībām pasūtīt preces, pieņemt preces, parakstīt pavadzīmes, aktus un pretenzijas) galvenā māsa Ilona Ivanova, e-pasts: ilona.ivanova@rigasveseliba.lv, mob. tālr.29525999.
18. Pasūtītāja preču pieņemšanai pilnvarotās personas:
19. filiāles “Ziepniekkalns” direktore Aiga Krīgere*,* e-pasts: aiga.krigere@rigasveseliba.lv, mob. tālr. 26005369;
20. filiāles “Imanta” direktore Antra Antonova*,* e-pasts: antra.antonova@rigasveseliba.lv, mob. tālr.26005637;
21. filiāles “Iļģuciems” direktore Aija Rocēna, e-pasts:
22. aija.rocena@rigasveseliba.lv, mob. tālr.29803044;
23. filiāles “Bolderāja” direktore Lana Lēmane, e-pasts: lana.lemane@rigasveseliba.lv, mob. tālr.29996119;
24. filiāles “Ķengarags” direktore Diāna Pētersone, e-pasts: diana.petersone@rigasveseliba.lv, mob. tālr.20030453;
25. filiāles “Torņakalns” direktore Sandra Malceniece, e-pasts: sandra.malceniece@rigasveseliba.lv, mob. tālr. 20477504;
26. Piegādātāja pilnvarotā persona: Andrejs Gurejevs, tālr.67517693, e-pasts: med@elpis.lv
27. Līguma 3.6. un 3.7.apakšpunktā norādīto Pasūtītāja pilnvaroto personu prombūtnes laikā par pilnvaroto personu uzskatāms ar Pasūtītāja rīkojumu iecelts attiecīgās pilnvarotās personas pienākumu izpildītājs.
28. Pasūtītājs apliecina, ka Pasūtītāja pilnvarotā persona, kas paraksta, apzīmogo Pavadzīmi, ir tiesīga to darīt Pasūtītāja vārdā bez īpaša rakstiska pilnvarojuma, izņemot 3.9.apakšpunktā norādīto gadījumu, kā arī ar savu parakstu Pasūtītāja vārdā akceptē Pavadzīmē norādīto informāciju, līdz ar to Piegādātājs atzīst par saistošām šādā veidā Pasūtītāja pārstāvja uzņemtās saistības, tāpēc Pasūtītājs apņemas neizvirzīt nekādas pretenzijas pret Piegādātāju.
29. **PRECES KVALITĀTE, KOMPLEKTĀCIJA UN MARĶĒJUMS**
30. Piegādātājs apņemas piegādāt Pasūtītājam šā Līguma noteikumiem un Latvijas Republikas normatīvajiem aktiem atbilstošas preces. Preces ir reģistrētas Latvijas Republikas normatīvajos aktos noteiktajā kārtībā.
31. Preču transportēšana, uzglabāšana un piegāde notiek atbilstoši ražotāja noteiktajām prasībām un normatīvajiem aktiem. Prece ir iepakota tā, lai pie tās transportēšanas un glabāšanas tās identitāte saglabātos nemainīga.
32. Piegādātās Preces marķētas ar izgatavotāja firmas zīmi, ražotāja adresi un sērijas numuru, un apgādātās ar ražotāja oriģinālo informāciju. Katram Preces iepakojumam pievienota lietošanas instrukcija valsts valodā.
33. Preces derīguma termiņš piegādes brīdī ir vismaz viens gads.
34. Piegādātājs atbild par piegādātās Preces kvalitāti un sedz Pasūtītājam visus pierādītos zaudējumus, kas saistīti ar preces neatbilstību kvalitātei.
35. **PRETENZIJAS**
36. Gadījumā, ja Pasūtītājs atklāj Preču iztrūkumu, bojājumu, neatbilstību Līguma noteikumiem un Preču pavadzīmē norādītajam, vai tiek konstatēti slēpti defekti attiecībā uz Preces kvalitāti, Pasūtītājs par iztrūkumu vai neatbilstības faktu 5 (piecu) darba dienu laikā no Preces faktiskā saņemšanas brīža rakstveidā (pa e-pastu vai faksu) un telefoniski paziņo Piegādātājam.
37. Piegādātāja pienākums ir 2 (divu) darba dienu laikā pēc paziņojuma saņemšanas ierasties pie Pasūtītāja sastādīt aktu. Ja Piegādātājs neierodas, tad akts tiek sastādīts bez Piegādātāja klātbūtnes.
38. Piegādātājs 3 (trīs) darba dienu laikā pēc akta saņemšanas aizvieto bojātas vai sajauktās Preces, vai Preces, kas nav piegādātas atbilstoši Līguma nosacījumiem, ar jaunām Precēm. Pasūtītājs nesedz izdevumus, kas saistīti ar bojāto vai sajaukto Preču aizvietošanu ar jaunām Precēm.
39. **PUŠU SAISTĪBAS**
40. Par Līguma saistību izpildi Puses ir materiāli atbildīgas saskaņā ar šī Līguma noteikumiem.
41. Ja Piegādātājs nevar izpildīt kādu no Līgumā ietvertajiem nosacījumiem (termiņš, apjoms, kvalitāte un citi), tas viņam savlaicīgi jāpaziņo Pasūtītājam, norādot iemeslu. Šāds paziņojums Piegādātāju neatbrīvo no savu saistību izpildes.
42. Ja Piegādātājs kavē Līgumā noteikto preču piegādes termiņu, Pasūtītājam ir tiesības piemērot līgumsodu 1 % (viens) apmērā no nepiegādāto Preču cenas par katru nokavēto dienu, bet ne vairāk kā 10% no nepiegādāto Preču cenas. Līgumsoda samaksa neatbrīvo Pasūtītāju no saistību izpildes.
43. Pasūtītājam ir tiesības piemērot līgumsodu 10 % no Līguma kopējās summas gadījumos, kad Piegādātājs atsakās piegādāt Preci par līgumā noteikto Preces cenu, noteiktajā apjomā vai noteiktajā kvalitātē. Par atteikumu piegādāt preci uzskatāms arī gadījums, ja Piegādātājs preces piegādi kavē ilgāk par 10 (desmit) dienām.
44. Ja Pasūtītājs kavē Līgumā noteiktos apmaksas termiņus, Piegādātājam ir tiesības piemērot līgumsodu 1% (viens) apmērā no nokavētās summas par katru nokavēto dienu, bet ne vairāk kā 10 % no nokavētās summas.
45. Ja Pasūtītājs ir parādā Piegādātājam jebkādus maksājumus, Piegādātājam ir tiesības nepieņemt jaunus Preču pasūtījumus vai nepiegādāt jaunas Preces, kamēr nav veikta samaksa par iepriekš pasūtītām Precēm.
46. **NEPĀRVARAMA VARA**
47. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, un tml.), ugunsgrēkus, jebkāda veida karadarbību, terora aktus, blokādes, embargo, streikus (izņemot Pušu darbinieku streikus).
48. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
49. Pusei, kurai ir iestājušies neparedzētie apstākļi, nekavējoties jāinformē otru Pusi par šo apstākļu iestāšanos vai izbeigšanos.
50. Ja nepārvaramas varas apstākļi turpinās ilgāk par 3 (trīs) mēnešiem, jebkurai no Pusēm ir tiesības vienpusēji izbeigt Līgumu pilnībā vai daļai, uz kuru attiecas minētie apstākļi. Šādā gadījumā Pusei, kura izbeidz līgumu, nav pienākums atlīdzināt ar līguma izbeigšanu un saistību neizpildi radītos zaudējumus, bet Puses apņemas veikt savstarpēju norēķinu par jau saņemtajām precēm.
51. **LĪGUMA TERMIŅŠ**
52. Līgums stājas spēkā ar tā abpusēju parakstīšanas dienu un ir spēkā 12 mēnešus. Līguma pirmajā lapā norādītais datums apliecina parakstīšanas dienu.
53. Ja līdz Līguma 8.1.punktā norādītā termiņa beigām Līguma kopējā summa nav izlietota, Puses var noslēgt rakstveida vienošanos par Līguma termiņa pagarinājumu.
54. Ja Līguma kopējā summa tiek izlietota pirms Līguma 8.1.punktā noteiktā termiņa, Līgums tiek uzskatīts par izbeigtu līdz ar Līguma kopējās summas izlietošanu.
55. Pusēm ir tiesības vienpusēji izbeigt šo Līgumu pirms termiņa, brīdinot par to otru Pusi vismaz 30 (trīsdesmit) dienas pirms Līguma izbeigšanas spēkā stāšanās dienas.
56. Pasūtītājs var izbeigt Līgumu:
57. 10 (desmit) dienas iepriekš par to brīdinot Piegādātāju, ja Piegādātājs nepiegādā Preces saskaņā ar Līguma noteikumiem un Līgumā minētajā termiņā;
58. nekavējoties, ja Piegādātājam beigušās tiesības (atļaujas) izplatīt zāles vai ja uzsākta Piegādātāja likvidācija.
59. Piegādātājs var izbeigt Līgumu:
	1. 10 (desmit) dienas iepriekš par to brīdinot Pasūtītāju, ja Pasūtītājs neveic maksājumus par precēm saskaņā ar Līguma noteikumiem;
	2. nekavējoties, ja Pasūtītājam beigušās tiesības (atļaujas) iegādāties zāles vai ja uzsākta Pasūtītāja likvidācija.
60. Pēc Līguma termiņa beigām vai darbības izbeigšanas Pusēm ir jāizpilda visas maksājuma saistības, kas radušās šī Līguma ietvaros, veicot pilnīgu savstarpēju norēķinu.
61. **CITI NOTEIKUMI**
62. Līgums sagatavots 2 (divos) identiskos eksemplāros, katrs uz 6 (sešām) lapām, tai skaitā ar vienu pielikumu uz 2 (divām) lapām  latviešu valodā, un tiem ir vienāds juridiskais spēks. Katra Puse saņem vienu šā Līguma eksemplāru.
63. Visi šī Līguma grozījumi ir spēkā tikai tādā gadījumā, ja tie ir rakstveidā un tos ir parakstījuši abu Pušu pilnvaroto personu pārstāvji.
64. Visi strīdi un nesaskaņas par šo Līgumu, kuri nav noregulēti starp pusēm pārrunu ceļā, kas tiek noformēts rakstiski, tiek atrisināti Latvijas Republikas tiesu iestādēs atbilstoši Latvijas Republikas normatīvajiem aktiem.
65. Puses ir atbildīgas par otrai Pusei nodarītajiem zaudējumiem un līgumsaistību neizpildi atbilstoši Latvijas Republikas normatīvajiem aktiem.
66. Pusei jāpaziņo otrai Pusei par adreses vai norēķinu rekvizītu maiņu 7 (septiņu) darba dienu laikā.
67. Ar šī Līguma parakstīšanu tiek atcelti visi iepriekšējie līgumi attiecībā uz šī Līguma priekšmetu, kas noslēgti starp Pusēm.
68. Jautājumos, kas nav atrunāti šajā Līguma, Puses vadās no Latvijas Republikas normatīvajiem aktiem.
69. **PUŠU JURIDISKĀS ADRESES UN REKVIZĪTI**

|  |  |
| --- | --- |
| **Pasūtītājs:** | **Piegādātājs:** |
| **SIA “Rīgas veselības centrs”**Reģ. Nr. 50103807561Spulgas iela 24, Rīga, LV-1058Banka: AS “SEB Banka”Kods: UNLALV2XKonts: LV13UNLA0050022263669 | **SIA “ELPIS”**Reģ. Nr. 40103114438 Rāmuļu iela 15, Rīga, LV-1005Banka: AS “Swedbanka”Kods: HABALV22Konts: LV10HABA0001408051559 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja Skaidrīte Vasaraudze \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Elga Zorgevica - Prāma | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis Jānis Leitāns |

|  |  |  |  |  |  |  |  |
| --- | --- | --- | --- | --- | --- | --- | --- |
|  | PIELIKUMS

|  |  |  |
| --- | --- | --- |
|  SIA “Rīgas veselības centrs” līguma | Nr. | \_\_\_\_\_\_\_\_\_\_ |
|  SIA “ELPIS” līguma | Nr. | \_\_\_\_\_\_\_\_\_\_ |

 |

|  |  |
| --- | --- |
|  | **Tehniskais - finanšu piedāvājums** |
|  |  |
|  |   |   |

|  |  |
| --- | --- |
| **Pasūtītājs:** | **Piegādātājs:** |
| **SIA “Rīgas veselības centrs”**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja Skaidrīte Vasaraudze\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Elga Zorgevica - Prāma | **SIA “ELPIS”**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis Jānis Leitāns |